रिपोर्ट के अनुसार, बजाज आलियांज हेल्थ इंश्योरेंस के प्रेसिडेंट साई श्रीनिवास का कहना है कि हेल्थ इंश्योरेंस पॉलिसी लेने के लिए अभी जो जांचें होती हैं, उनसे सिर्फ यही पता चलता है कि कोई व्यक्ति पॉलिसी लेते वक्त स्वस्थ्य है या नहीं। इसी के आधार पर प्रीमियम और कवर तय होता है। कंपनियों को यह नहीं पता होता कि पहले उपभोक्‍ता का स्वास्थ्य कैसा था या फिर भविष्‍य में उसका स्वास्थ्य कैसा होगा ? श्रीनिवास कहते हैं कि अब टेक्नोलॉजी खासतौर पर फिटनेस बैंड जैसे प्रोडक्ट की मदद से हम भविष्य में सेहत कैसी रहेगी, इसका अंदाजा लगा सकते हैं। इससे हमें सही पॉलिसी डिजाइन और सही प्रीमियम तय करने में भी मदद मिलेगी। उदाहरण के लिए यदि किसी उपभोक्‍ता के फिटनेस बैंड का डेटा बताता है कि उसकी सेहत में सुधार हो रहा है और उसका लाइफ स्टाइल हेल्दी है तो रिन्युअल के वक्त उसे कम प्रीमियम देना होगा। अगर किसी की सेहत में गिरावट आ रही है तो उसका प्रीमियम बढ़ जाएगा।